започване Комисията посочи, че може да изготви извадка от заинтересовани страни в съответствие с член 17 от основния регламент.
 1.5.2. Изготвяне на извадка от производители от Съюза
 (15)
 В известието за започване Комисията посочи, че е направила временен подбор на извадка от производители от Съюза. В съответствие с член 17, параграф 1 от основния регламент Комисията подбра извадката въз основа на най-големия представителен обем на производството, за който бе разумно да се очаква, че може да бъде разследван в рамките на наличното време, като бе отчетено също така географското местоположение. Тази извадка се състоеше от четирима производители от Съюза. Включените в извадката производители от Съюза съставляваха приблизително 54 % от общото производство на Съюза. Комисията прикани заинтересованите страни да представят коментари по временната извадка. Не бяха получени коментари в определения срок, поради което временната извадка беше потвърдена. Извадката бе счетена за представителна за промишлеността на Съюза.
 1.5.3. Изготвяне на извадка от вносители
 (16)
 За да може Комисията да реши дали е необходимо изготвянето на извадка и ако случаят е такъв, да направи подбор на такава извадка, всички несвързани вносители/ползватели бяха приканени да вземат участие в разследването. Тези страни бяха приканени да заявят своя интерес, като предоставят на Комисията информацията за своите дружества, изисквана в приложение II към известието за започване. Отзоваха се двама вносители. Те бяха приканени да окажат съдействие, като попълнят въпросника. Никой от двамата вносители обаче не представи отговори.
 1.5.4. Изготвяне на извадка от производители износители
 (17)
 Предвид очевидно големия брой производители износители в четирите държави, засегнати от настоящия преглед с оглед изтичане на срока на действие, в известието за започване бе предвидено да се изготви извадка.
 (18)
 За да реши дали е необходимо изготвянето на извадка и ако случаят е такъв, да направи подбор на такава извадка, Комисията поиска от всички известни производители износители в засегнатите държави да предоставят информацията, посочена в известието за започване. Поисканата информация включваше обема и стойността на продажбите, производствения обем и производствения капацитет. Освен това Комисията се обърна към мисиите на засегнатите държави към Европейския съюз с молба да посочат и/или да се свържат с други евентуални производители износители, които е възможно да проявят интерес към участие в разследването.
 (19)
 Въпросници във връзка с изготвянето на извадката бяха изпратени на четиридесет известни потенциални производители износители — единадесет в Турция, петима в Малайзия, десет в Южна Корея и четиринадесет в Русия. Три турски дружества отговориха на въпросника, като впоследствие едно от тях прекрати съдействието си. Едно дружество в Русия отговори на въпросника, след което обаче прекрати съдействието си. Никой от потърсените производители в Малайзия или Корея, нито който и да е друг производител в тези държави не заяви интерес, нито предостави поисканата информация.
 1.5.5. Въпросници и контролни посещения
 (20)
 Комисията изпрати въпросници на четиримата включени в извадката производители от Съюза, на четирима производители износители в съответствие с посоченото в съображение 18 и на двама вносители, които заявиха своя интерес след започването на процедурата.
 (21)
 Отговори на въпросника бяха получени от четиримата включени в извадката производители от Съюза и от двама производители износители в